ddrg/super_eurlex huggingface dataset:
Úradný vestník L 259 , 02/10/1980 S. 0006 - 0007

Fínske špeciálne vydanie: Kapitola 3 Zväzok 12 S. 0132

Grécke špeciálne vydanie: Kapitola 03 Zväzok 31 S. 0022

Švédske špeciálne vydanie: Kapitola 3 Zväzok 12 S. 0132

Španielske špeciálne vydanie: Kapitola 03 Zväzok 19 S. 0062

Portugalské špeciálne vydanie Kapitola 03 Zväzok 19 S. 0062



Nariadenie Rady (EHS) č. 2530/80 z 30. septembra 1980, ktorým sa mení a dopĺňa nariadenie (EHS) č. 315/68 stanovujúce normy kvality pre kvetinové cibule, podzemky a hľuzy RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/68 z 27. februára 1968 o vytvorení spoločnej organizácie trhu so živými stromami a iným rastlinným tovarom, hľuzami, koreňovými sústavami a podobným tovarom, rezanými kvetmi a okrasnými listami [1], a najmä jeho článok 3, so zreteľom na návrh Komisie, keďže nariadenie Rady (EHS) č. 315/68 z 12. marca 1968, ktorým sa stanovujú normy kvality pre kvetinové cibule, podzemky a hľuzy [2], naposledy zmenené a doplnené nariadením (EHS) č. 338/77 [3], stanovuje v jeho prílohe ustanovenia týkajúce sa veľkostných tried; keďže tieto ustanovenia sa nevzťahujú na produkty Allium neapolitanum, Ixia, Eranthis cilicica a hiemalis, Fritillaria meleagris, jeho kultivary a hybridy a Sparaxis tricolor, jeho kultivary a hybridy; keďže tieto produkty sa majú zahrnúť do danej prílohy s cieľom uspokojivejšie plniť ciele noriem kvality; PRIJALA TOTO NARIADENIE: Článok 1 Produkty uvedené v prílohe k tomuto nariadeniu, spolu s ustanoveniami týkajúcimi sa každej z nich, budú vložené do tabuľky v oddieli III prílohy k nariadeniu (EHS) č. 315/68, na základe ich príslušných umiestnení podľa abecedy. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. júla 1981. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. septembra 1980 Za Radu predseda C. Ney [1] Ú. v. ES L 55, 2.3.1968, s. 1. [2] Ú. v. ES L 71, 21.3.1968, s. 1. [3] Ú. v. ES L 48, 19.2.1977, s. 1. -------------------------------------------------- PRÍLOHA Botanický popis produktov | Spôsob triedenia | Minimálna veľkosť | Veľkostné triedy | Allium neapolitanum | A | 3,0 cm | 3 až 4; 4 až 5; 5 a viac | Ixia | A | 4,0 cm | 4 až 5; 5 až 7; 7 a viac | Eranthis cilicica | A | 3,5 cm | 3,5 až 4; 4 až 6; 6 a viac | Eranthis hiemalis | A | 4,0 cm | 4 až 5; 5 až 7; 7 a viac | Fritillaria meleagris, jej kultivary a hybridy | A | 6,0 cm | 6 až 8; 8 aviac | Sparaxis tricolor, jej kultivary a hybridy | A | 3,5 cm | 3,5 až 4; 4 až 6; 6 a viac | --------------------------------------------------
Úradný vestník L 365 , 31/12/1980 S. 0001 - 0001

Fínske špeciálne vydanie: Kapitola 3 Zväzok 12 S. 0267

Grécke špeciálne vydanie: Kapitola 03 Zväzok 32 S. 0200

Švédske špeciálne vydanie: Kapitola 3 Zväzok 12 S. 0267

Španielske špeciálne vydanie: Kapitola 03 Zväzok 20 S. 0132

Portugalské špeciálne vydanie Kapitola 03 Zväzok 20 S. 0132



Nariadenie Rady (EHS) č. 3485/80 z 22. decembra 1980, ktorým sa následne po pristúpení Grécka mení a dopĺňa nariadenie (EHS) č. 2782/75 o produkcii násadových vajec a jednodňovej hydiny a o ich uvádzaní na trh RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení z roku 1979 a najmä na jeho článok 146, so zreteľom na návrh Komisie, keďže pristúpenie Grécka vyžaduje zmenu a doplnenie nariadenia Rady (EHS) č. 2782/75 z 29. októbra 1975 o produkcii násadových vajec a jednodňovej hydiny a o ich uvádzaní na trh [1], PRIJALA TOTO NARIADENIE: Článok 1 Nariadenie (EHS) č. 2782/75 sa týmto mení a dopĺňa takto: 1. Článok 5 ods. 3 sa nahrádza takto: "3. Násadové vajcia sa prepravujú v dokonale čistých obaloch obsahujúcich iba násadové vajcia toho istého druhu, kategórie a typu hydiny, pochádzajúce od jedného subjektu, na ktorých sú uvedené aspoň tieto slová: "eggs for hatching", "rugeaeg", "Bruteier", "œufs à couver", "uova da cova", alebo "broedeieren"." 2. Článok 6 sa nahrádza takto: "Článok 6 Násadové vajcia z tretích krajín sa môžu dovážať iba vtedy, ak je na nich uvedené písmom vysokým najmenej tri milimetre meno krajiny pôvodu a slová "hatching", "rugeaeg", "Brutei", "à couver", "cova", alebo "broedei". V ich baleniach musia byť iba násadové vajcia rovnakého druhu, kategórie a typu hydiny z tej istej krajiny pôvodu a od toho istého odosielateľa a musia byť na nich uvedené aspoň tieto údaje: a) informácie uvedené na vajciach; b) druh hydiny, z ktorej vajcia pochádzajú; c) meno odosielateľa alebo obchodné meno alebo adresa." Článok 2 Toto nariadenie nadobúda účinnosť 1. januára 1981. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. decembra 1980 Za Radu predseda J. Santer [1] Ú. v. ES L 282, 1.11.1975, s. 100. --------------------------------------------------
Official Journal L 002 , 01/01/1981 P. 0014 - 0014

Swedish special edition: Chapter 3 Volume 13 P. 0003

Portuguese special edition Chapter 03 Volume 20 P. 0165

Finnish special edition: Chapter 3 Volume 13 P. 0003

Spanish special edition: Chapter 03 Volume 20 P. 0165



NARIADENIE KOMISIE (EHS) č. 22/81 z 1. januára 1981, ktorým sa mení a dopĺňa nariadenie (EHS) č. 1204/72, ktorým sa stanovujú podrobné pravidlá uplatňovania systému dotácií pre olejnaté semená a nariadenie (EHS) č. 3136/78, ktorým sa stanovujú podrobné pravidlá stanovovania dovozných poplatkov pre olivový olej prostredníctvom verejnej súťaže RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi1, naposledy zmenené a doplnené nariadením (EHS) č. 1917/802, najmä na jeho článok 16 ods. 6 a článok 27 ods. 5, keďže článok 8 ods. 4 nariadenia (EHS) č. 1204/723, naposledy zmeneného a doplneného nariadením (EHS) č. 2924/804, a druhý pododsek článku 1 ods. 1 nariadenia (EHS) č. 3136/785, naposledy zmeneného a doplneného nariadením (EHS) č. 1037/796, ustanovujú metódu určovania lehôt na prekladanie žiadostí o certifikát o podpore a žiadostí o dovoznú licenciu v rôznych členských štátoch; keďže uvedené ustanovenia boli v súlade s článkom 6 ods. 3 nariadenia Komisie (EHS) č. 193/75 zo 17. januára 1975, ktorým sa ustanovujú spoločné podrobné pravidlá uplatňovania systému dovozných a vývozných licencií a certifikáty o predbežnom stanovení pre poľnohospodárske výrobky7, naposledy zmeneného a doplneného nariadením (EHS) č. 2471/808; keďže v dôsledku nedávno vykonanej zmeny a doplnku uvedeného článku by sa nariadenie (EHS) č. 1204/72 a nariadenie (EHS) č. 3136/78 mali prispôsobiť tak, aby obsahovali odkaz na miestny čas v Bruseli; keďže opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 1. Článok 8 ods. 4 nariadenia (EHS) č. 1204/72 sa týmto nahrádza týmto textom: "4. Pre lehoty stanovené v tomto nariadení platí belgický čas." 2. Druhý pododsek článku 1 ods. 1 nariadenia (EHS) č. 3136/78 sa týmto nahrádza týmto textom: "Lehota na podanie žiadostí je 16.00 hod. Pre túto lehotu platí belgický čas." Článok 2 Toto nariadenie nadobúda účinnosť 1. januára 1981. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. januára1981 Za Komisiu predseda Roy JENKINS 1 Ú. v. ES 172, 30.9.1966, s. 3025/66. 2 Ú. v. ES L 186, 19.7.1980, s. 1. 3 Ú. v. ES L 133, 10.6.1972, s. 1. 4 Ú. v. ES L 304, 13.11.1980, s. 16. 5 Ú. v. ES L 370, 30.12.1978, s. 72. 6 Ú. v. ES L 130, 29.5.1979, s. 20. 7 Ú. v. ES L 25, 31.1.1975, s. 10. 8 Ú. v. ES L 254, 26.9.1980, s. 23.
Úradný vestník L 302 , 23/10/1981 S. 0008 - 0008

Fínske špeciálne vydanie: Kapitola 7 Zväzok 2 S. 0191

Španielske špeciálne vydanie: Kapitola 07 Zväzok 3 S. 0034

Švédske špeciálne vydanie: Kapitola 7 Zväzok 2 S. 0191

Portugalské špeciálne vydanie Kapitola 07 Zväzok 3 S. 0034



Nariadenie Rady (EHS) č. 3021/81 z 19. októbra 1981, ktoré prispôsobuje v súvislosti so vstupom Grécka nariadenie/EHS/1108/70, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na článok 75 tejto zmluvy, so zreteľom na návrh Komisie, so zreteľom na stanovisko Zhromaždenia [1], keďže sa Rada poradila s Hospodárskym a sociálnym výborom Komisie o návrhu v zhode s prvým odsekom článku 198 zmluvy; keďže výbor nebol schopný dodať svoje stanovisko v rámci lehoty určenej Radou; keďže druhý odsek článku 198 zmluvy umožňuje Rade vykonať ďalšie opatrenia v prípade nedodania stanoviska; keďže Rada pociťuje, že musí využívať svoje možnosti so zreteľom na dôležitosť rýchleho prijatia požadovaných doplnkov; keďže nariadenie EHS 1108/70 [2], zmenené a doplnené nariadením EHS 1384/79 [3], musí byť prispôsobené tak, aby zahrňovalo železničnú sieť Grécka vo svojej prílohe, PRIJALA TOTO NARIADENIE: Článok 1 "Helénska republika: - Οργανισμός Σιδηροδρόμων Ελλάδος A.E. (ΟΣΕ)" . Článok 2 Toto nariadenie nadobudne účinnosť nasledujúci deň po dni uverejnenia v Úradnom vestníku Európskych spoločenstiev. Uplatňuje sa od 1. januára 1981. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 19. októbra 1981 Za Radu predseda P. Walker [1] Ú. v. ES C 144, 15.6.1981, s. 36. [2] Ú. v. ES L 130, 15.6.1970, s. 4. [3] Ú. v. ES L 167, 5.7.1979, s. 1. --------------------------------------------------
Úradný vestník L 208 , 28/07/1981 S. 0007 - 0007

Fínske špeciálne vydanie: Kapitola 3 Zväzok 13 S. 0188

Španielske špeciálne vydanie: Kapitola 03 Zväzok 22 S. 0234

Švédske špeciálne vydanie: Kapitola 3 Zväzok 13 S. 0188

Portugalské špeciálne vydanie Kapitola 03 Zväzok 22 S. 0234



Nariadenie Komisie (EHS) č. 2120/81 z 27. júla 1981, ktorým sa mení a dopĺňa nariadenie 467/67/EHS stanovujúce prevodné sadzby, spracovateľské náklady a hodnotu vedľajších produktov pre rôzne štádiá spracovania ryže KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1418/76 z 21. júna 1976 o spoločnej organizácii trhu s ryžou [1], ktoré bolo naposledy zmenené a doplnené Aktom o pristúpení Grécka [2], a najmä na jeho článok 19, keďže články 2 a 3 nariadenia Komisie č. 467/67/EHS [3], naposledy zmenené a doplnené nariadením (EHS) č. 2119/80 [4], stanovili spracovateľské náklady a hodnotu vedľajších produktov na rôzne štádiá spracovania; keďže sledujúc cenový trend, spracovateľské náklady a hodnota vedľajších produktov sa zmenili; keďže uvedené náklady a hodnota by sa mali stanoviť na reprezentatívnej úrovni pre spoločenstvo ako celok; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie č. 467/67/EHS sa týmto mení a dopĺňa takto: 1. Článok 2 sa nahrádza nasledovným: "Článok 2 1. Spracovateľské náklady, ktoré sa majú brať do úvahy pri úprave nelúpanej ryže na lúpanú ryžu, činia 39,47 ECU na tonu nelúpanej ryže. 2. Spracovateľské náklady, ktoré sa majú brať do úvahy pri úprave lúpanej ryže na obrusovanú ryžu činia 39,47 ECU na tonu lúpanej ryže. 3. Spracovateľské náklady na úpravu polo-obrusovanej ryže na obrusovanú ryžu sa neberú do úvahy." 2. Článok 3 sa nahrádza nasledovným: "Článok 3 1. Hodnota vedľajších produktov získaných spracovaním nelúpanej ryže na lúpanú ryžu sa považuje za nulovú. 2. Hodnota vedľajších produktov získaných spracovaním lúpanej ryže na obrusovanú ryžu je: a) 40,18 ECU na tonu lúpanej guľato-zrnnej ryže; b) 50,61 ECU na tonu lúpanej dlho-zrnnej ryže. 3. Hodnota vedľajších produktov získaných spracovaním polo-obrusovanej ryže na obrusovanú ryžu je: a) 12,37 ECU na tonu polo-obrusovanej guľato-zrnnej ryže; b) 13,68 ECU na tonu polo-obrusovanejej dlhozrnnej ryže." Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Bude sa uplatňovať s účinnosťou od 1. septembra 1981. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. júla 1981 Za Komisiu Gaston Thorn predseda [1] Ú. v. ES L 166, 25.6.1976, s. 1. [2] Ú. v. ES L 291, 19.11.1979, s. 17. [3] Ú. v. ES 204, 24.8.1967, s. 1. [4] Ú. v. ES L 206, 8.8.1980, s. 20. --------------------------------------------------
Úradný vestník L 197 , 20/07/1981 S. 0032 - 0032

Španielske špeciálne vydanie: Kapitola 03 Zväzok 22 S. 0186

Portugalské špeciálne vydanie Kapitola 03 Zväzok 22 S. 0186



Nariadenie Rady (EHS) č. 1946/81 z 30. júna 1981, ktoré obmedzuje investičné pomoci na výrobu mlieka RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže článok 8 (1) b) smernice Rady 72/159/EHS zo 17. apríla 1972 o modernizácii fariem [4], naposledy zmenenej a doplnenej smernicou 81/528/EHS [5], ustanovuje poskytovanie pomoci na investície potrebné na realizáciu plánu rozvoja; keďže, aby sa zohľadnil cieľ rovnováhy trhu v spoločenstve, pomoc by sa nemala poskytnúť, s výnimkou poskytnutia za určitých podmienok, na investovanie do oblasti výroby mlieka, PRIJALA TOTO NARIADENIE: Článok 1 1. Pomoc na investovanie do oblasti výroby mlieka je zakázaná, s výnimkou tých prípadov, v ktorých sa poskytne pomoc farmárom realizujúcim plán rozvoja v súlade so smernicou 72/159/EHS alebo plány rozvoja fariem v rámci spoločných opatrení. 2. Pomoc uvedená v odseku 1 sa obmedzí na také investície, ktoré umožnia dosiahnutie porovnateľného príjmu definovaného v článku 4 (2) smernice 72/159/EHS za maximálny počet 1,5 pracovných jednotiek na každej farme a ktoré podliehajú podmienke, že investíciami sa nezvýši počet dojníc na konci plánu na vyše 40 na jednu pracovnú jednotku. Avšak pre farmy, ktoré majú viac ako 1,5 pracovných jednotiek, môže sa poskytnúť pomoc na investície, ktoré umožnia zvýšenie počtu dojníc na konci plánu najviac o 15 %. 3. Členské štáty sú oprávnené poskytnúť investičnú pomoc farmárom, ktorí nepredložia plán rozvoja za predpokladu, že investíciami sa nezvýši počet dojníc na viac ako 40 na každú farmu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 30. júna 1981 Za Radu predseda G. Braks [1] Ú. v. ES C 124, 17.5.1979, s. 1. [2] Ú. v. ES C 85, 8.4.1980, s. 57. [3] Ú. v. ES C 53, 3.3.1980, s. 22. [4] Ú. v. ES L 96, 23.4.1972, s. 1. [5] Ú. v. ES L 197, 20.7.1981, 41. --------------------------------------------------
Úradný vestník L 367 , 23/12/1981 S. 0003 - 0003

Fínske špeciálne vydanie: Kapitola 3 Zväzok 14 S. 0093

Španielske špeciálne vydanie: Kapitola 03 Zväzok 23 S. 0243

Švédske špeciálne vydanie: Kapitola 3 Zväzok 14 S. 0093

Portugalské špeciálne vydanie Kapitola 03 Zväzok 23 S. 0243



Nariadenie Rady (EHS) č. 3671/81 z 15. decembra 1981 o dovoze určitých poľnohospodárskych výrobkov s pôvodom v Turecku do spoločenstva RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže na základe článku 1 (2) nariadenia Rady (EHS) č. 562/81 z 20. januára 1981 o znížení colných poplatkov za dovoz určitých poľnohospodárskych výrobkov s pôvodom v Turecku [1] do spoločenstva je stanovené, že v prípade výrobkov, pri ktorých právne predpisy spoločenstva vyžadujú, aby dovozná cena bola dodržiavaná, uplatnenie preferenčnej colnej sadzby závisí od dodržania tejto ceny; keďže dovoz určitých druhov ovocia a zeleniny do spoločenstva počas určitej časti hospodárskeho roka podlieha dodržiavaniu preferenčnej ceny; keďže v období, v ktorom sa uplatňujú referenčné ceny, vstupné ceny dovážaných výrobkov sa kalkulujú v súlade s článkom 24 nariadenia Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [2], ktoré bolo naposledy zmenené a doplnené nariadením (EHS) č. 1116/81 [3]; keďže vtedy, ak je vstupná cena daného výrobku z nečlenskej krajiny nižšia ako referenčná cena, Komisia zavádza kompenzačnú dávku pre výrobok tohto pôvodu; keďže zavedenie kompenzačnej dávky na dovozy ovocia a zeleniny s pôvodom v Turecku sa rovná konštatovaniu, že podmienka uvedená v článku l (2) nariadenia (EHS) č. 562/81 nebola splnená; keďže zároveň by malo byť pre dané výrobky pozastavené uplatňovanie preferenčnej colnej sadzby; keďže také pozastavenie musí viesť k uloženiu colného poplatku uplatňovaného pred 1. januárom 1981 a musí byť obmedzené na obdobie, počas ktorého sa vyberá kompenzačná dávka; PRIJALA TOTO NARIADENIE: Článok 1 Ak Komisia na základe článkov 25 a 25a nariadenia (EHS) č. 1035/72 zavedie kompenzačnú dávku na dovozy určitých druhov ovocia a zeleniny s pôvodom v Turecku, zároveň znova zavedie pre tieto výrobky colný poplatok zodpovedajúci výške pred 1. januárom 1981. Článok 2 Ak Komisia zruší kompenzačnú dávku uvedenú v článku 1, zároveň znovu zavedie preferenčný kurz colných poplatkov. Článok 3 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. decembra 1981 Za Radu predseda D. Howell [1] Ú. v. ES L 65, 11.3.1981, s. 1. [2] Ú. v. ES L 118, 20.5.1972, s. 1. [3] Ú. v. ES L 118, 30.4.1981, s. 1. --------------------------------------------------
Úradný vestník L 356 , 11/12/1981 S. 0028 - 0028

Fínske špeciálne vydanie: Kapitola 2 Zväzok 3 S. 0098

Španielske špeciálne vydanie: Kapitola 02 Zväzok 9 S. 0020

Švédske špeciálne vydanie: Kapitola 2 Zväzok 3 S. 0098

Portugalské špeciálne vydanie Kapitola 02 Zväzok 9 S. 0020



Nariadenie Komisie (EHS) č. 3558/81 z 8. decembra 1981 o zatriedení tovaru do podpoložky 71.16 A Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré treba prijať na jednotné uplatňovanie nomenklatúry Spoločného colného sadzobníka, [1] naposledy zmenené a doplnené Aktom o pristúpení Grécka, a najmä na jeho článok 3, keďže s cieľom zabezpečiť jednotné uplatňovanie nomenklatúry Spoločného colného sadzobníka je potrebné prijať ustanovenia o colnej klasifikácii náušníc, ktoré môžu, ale nemusia byť sterilne zabalené, vyrobených z pozlátenej alebo postriebrenej ocele, ktoré pozostávajú so špendlíka s ozdobnou hlavičkou a upevnenia v tvare "motýľa", pričom tento špendlík sa používa na prepichnutie ucha za pomoci špeciálneho zariadenia, ktoré ho v ušnom laloku pridŕža; keďže Spoločný colný sadzobník pripojený k nariadeniu Rady (EHS) č. 950/68, [2] naposledy zmenenému a doplnenému nariadením Rady (EHS) č. 3300/81, [3] uvádza bižutériu pod položkou č. 71.16 a chirurgické nástroje pod položkou č. 90.17; keďže pri klasifikácii vyššie uvedených výrobkov je treba vziať do úvahy obe uvedené položky; keďže tieto výrobky si nevyžadujú za normálnych podmienok zásah lekára, aby určil diagnózu, predišiel chorobe, prípadne ju liečil, alebo operoval v zmysle prvého odseku vysvetliviek k položke č. 90.17 nomenklatúry Spoločného colného sadzobníka; keďže i v období hojenia, kedy tiež bránia prepichnutým dierkam sa zaceliť, slúžia náušnice najmä ako ozdoba v zmysle poznámky 10 písm. a) ku kapitole 71; keďže preto tieto náušnice patria do položky č. 71.16; keďže, tým, že sú z obyčajného kovu, sa musia zaradiť do podpoložky 71.16 A; keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Náušnice, ktoré môžu, ale nemusia byť sterilne zabalené, vyrobené z pozlátenej alebo postriebrenej ocele, ktoré pozostávajú so špendlíka s ozdobnou hlavičkou a upevnenia v tvare "motýľa", pričom tento špendlík sa používa na prepichnutie ucha za pomoci špeciálneho zariadenia, ktoré ho v ušnom laloku pridŕža, sa do Spoločného colého sadzobníka zaraďujú takto: 71.16 Bižutéria A. Z obyčajného kovu Článok 2 Toto nariadenie nadobúda účinnosť dvadsiaty prvý deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. decembra 1981 Za Komisiu Karl-Heinz Narjes člen Komisie [1] Ú. v. ES L 14, 21.1.1969, s. 1. [2] Ú. v. ES L 172, 22.7.1968, s. 1. [3] Ú. v. ES L 335, 23.11.1981, s. 1. --------------------------------------------------
Úradný vestník L 314 , 04/11/1981 S. 0005 - 0005

Španielske špeciálne vydanie: Kapitola 02 Zväzok 8 S. 0286

Portugalské špeciálne vydanie Kapitola 02 Zväzok 8 S. 0286



Nariadenie Komisie (EHS) č. 3149/81 z 30. októbra 1981 o zatriedení tovarov v rámci podpoložky 38.19 T Spoločného colného sadzobníka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 97/69 zo 16. januára 1969 o opatreniach, ktoré sa majú prijať pre jednotné uplatňovanie nomenklatúry Spoločného colného sadzobníka [1], naposledy zmenené a doplnené Aktom o pristúpení Grécka, a najmä na jeho článok 3, keďže s cieľom zabezpečenia jednotnej aplikácie nomenklatúry Spoločného colného sadzobníka sa musia stanoviť ustanovenia týkajúce sa colného zatriedenia výrobku, ktorý obsahuje jednu tisícinu 1,2-Benzisothazol-3-one 1,1-dioxidu (sacharínu) počítaného na obsah D-glucitolu (sorbitol); keďže podpoložka 38.19 T Spoločného colného sadzobníka pripojeného k nariadeniu Rady (EHS) č. 950/68 [2], naposledy zmenenému a doplnenému nariadením (EHS) č. 3002/81 [3], sa týka iného D-glucitolu (sorbitol), ako je ten, ktorý spadá do podpoložky 29.04 C III; keďže ustanovenia poznámky 1 a) ku kapitole 29 predpisujú, že položky uvedenej kapitoly sa majú vzťahovať iba na jednotlivé chemicky definované organické zmesi; keďže pridanie jednej tisíciny 1,2 Benzisothiazol-3-jedna 1,1-dioxidu (sacharínu) spôsobuje, že daný výrobok už nemožno považovať za samostatnú zmes; keďže za neprítomnosti špecifickejšej položky treba tento výrobok zatriediť pod položku č. 38.19 ako chemický výrobok, ktorý nie je inde špecifikovaný ani zahrnutý; keďže v rámci položky č. 38.19 by sa pre daný výrobok mala zvoliť podpoložka 38.19 T; keďže opatrenia ustanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka, PRIJALA TOTO NARIADENIE: Článok 1 Výrobok, ktorý obsahuje jednu tisícinu 1,2-Benzisothazol-3-one 1,1-dioxidu (sacharínu) počítaného na obsah D-glucitolu (sorbitol), spadá do položky Spoločného colného sadzobníka č. 38.19 Chemické výrobky a prípravky pre chemický alebo príbuzný priemysel (vrátane tých, ktoré pozostávajú zo zmesí prírodných výrobkov), ktoré nie sú inde špecifikované ani zahrnuté; reziduálne výrobky chemického alebo príbuzného priemyslu, ktoré nie sú inde špecifikované ani zahrnuté: T. D-Glucitol (sorbitol) iný ako ten, ktorý spadá do podpoložky 29.04 C III. Článok 2 Toto nariadenie nadobúda účinnosť na 42. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. októbra 1981 Za Komisiu Karl-Heinz Narjes člen Komisie [1] Ú. v. ES L 14, 21.1.1969, s. 1. [2] Ú. v. ES L 172, 22.7.1968, s. 1. [3] Ú. v. ES L 301, 22.10.1981, s. 1. --------------------------------------------------